**1 ноември 2021 г. – ДЕН НА НАРОДНИТЕ БУДИТЕЛИ**

**ПРОШЕПНАТО ОТ СВЕТИТЕ БРАТЯ КИРИЛ И МЕТОДИЙ**

Когато нивите погледнем - за посев разорани -
и книгите със божи букви във Словото събрани,

разбираме какво е Радост - и Мъдростта какво е.
И въздухът край нас е светъл, крилат и сладкопоен!

…Лавини има във Живота, щом има снежни върхове
и щом със риска в нас живеят съмнения и страхове.

Морално е да можеш с Мъдрост врага си да сразиш:
Езикът е пчелинов кошер - реда да отстоиш.

Теглото не е гръм небесен, а страх и овчедушие…
Обогатеният с Наука не може да е равнодушен…

Добро ли искаш да даряваш, ще има и страдания…
Избавяй се от зли езици с борба, но не със оправдания…

Йерархията е надхитряне… ДУХОВНОСТТА Е ВЪЗСИЯНИЕ!

**СВ. НИКОЛАЙ ЧУДОТВОРЕЦ\*\***

Небесните закони зная. По морските дори гадая.

Извечни сили от морето ме приобщават към небето!

Какво са водните стихии и злите как в човека вият,

отдавна в себе си изстрадвам. И нося ви неземна радост ...

Ласкателни лъжци познавам – разнищва ги страстта за слава,

а не с Добруване и Здраве даряват, който заслужава.

И риба, риба аз ви нося – да няма смърт от гладно просене ...

Че подлостите на Земята лукавият в кръвта ви мята.

…Ухо съм аз, ухо космично – и на морето ви обричам

да бъдете на него верни. И с Добродетелно Доверие

ощастливено то ще храни Живота ви със упования.

Трапезата ви на Душата с безстрашие ще е богата.

Вода с Небе ще се прегръща, тъй както в празничната къща

омайно-нежно ви гостува трапеза с риба…

И дочувате

разтърсване от бури страшни.

Но няма те да ви изплашат.

…Ехтението на Морето възражда Свобода в Сърцето –

целува ви със Изгрев вечен!

И живвате Богосърдечно!

**\*Всички герои в тази книга са известни исторически личности и известни български литератори, поети и писатели, които говорят за себе си от Аз-позиция. Книгата е**

**излязла в някогашната ИК „МАТАНИК” – М, Бургас, 1999.**

**\*\*Св. Николай Чудотворец е и патрон на град Бургас.**

**ХАН КУБРАТ**

КОНСТАНТИНОПОЛЕ –

ЦАРСТВЕН,

ВОЙНСТВЕН

И НЕБЕСЕН –

убийци жестоки са всички войни:

хем ни въздигат,

хем ни тревожат…

Бранна сила имам за тебе – Константинополе –

и поглед нежнонебесен.

Рицар съм – и ще ти кажа:

Искам да имам твойто Небесно Велможие.

Анатемосвам те със сатанинско доверие

и проклятия божии:

Тук да те имам – Константинополе –

край софрата си българска

и във жилите силни на синовете ми…

**СВ. ИВАН РИЛСКИ**

И се зачева всичко от Небето…

Вътреутробието свише е в Детето –

а МАЙКАТА Е СВЕТЛИНАТА БОЖИЯ!

Най-най-естественото само Господ може…

Радушна е Земята. Хората са лоши –

и сгазват Бога в себе си понякога за грошове.

…Любов ви трябва, земни люде,

Любов и Честно Слово!

Съзнанието е лукаво, когато делото Христово

като сираче изоставите – в минути земетръсни.

И знайте: САМО ОТ НЕБЕ ДУХОВНО

БЕЗСМЪРТИЕ СЕ РЪСИ!

**ЧЕРНОРИЗЕЦ ХРАБЪР**

Чия сълза от Небесата слиза, Господи, чия сълза?!

Едемско ме опари, Господи, едемско ме опари!

Ръка като разлистена бреза протягам, Господи,

ръка като разлистена бреза!

Не искам нищо даром, Господи,

не искам нищо даром!

Огниво Слънчево във мен просветва, Господи,

Огниво Слънчево!

…Рогатоопашати дяволи в души на лъжевластници

се гърчат, Господи, на лъжевластници се гърчат!

И Ти си истински единствен, Господи,

и ти си истински единствен:

Зрение неземно в слепите

единствен можеш да разлистиш, Господи,

можеш да разлистиш...

...Едемски дарове на всеки не раздавай, Господи,

на всеки не раздавай –

Целомъдрието нека всеки да постигне

като свое Здраве, Господи,

като свое Здраве!

Храмството на твоите мълвения лъчисти,

нека всеки сам да си заслужи, Господи,

всеки сам да си заслужи!

Райската Обител опази от алчнооките съдружия,

Милостиви Господи,

от алчнооките съдружия!

…А който има Вяра в Твоята Любов,

Милостиви Господи,

а който има Вяра в Твоята Любов,

Благодатни Благи думи да получи е готов,

Милостиви Господи,

Благодатни Благи думи да получи е готов!

Ъглослънчевата Радост нека да го осенява,

Милостиви Господи,

нека да го осенява:

Ръкотворновисша Светлина над сатанински страсти

да го в ъ з к р е с я в а,

Милостиви Господи,

над сатанински страсти да го в ъ з к р е с я в а!

**ЙОАН ЕКЗАРХ**

И е слънце душата ми денем –

и е лунна пътека в морето нощем!

Озлобление никога аз не познавам –

и в душата ми зрее благостта на овощия…

А намръщени хора – и злобни, и алчни –

на овощия благи като гарвани грачат.

…Ех, аз искам – и имам Богоравна Любов!

Като Слънце – с Душата си доброволноготов –

зазорявам намръщени с птици небесни!

А със пеещи птици Животът е лесен:

роб не мога да бъда – и съм вечно готов

хвърковато да давам Богоравна Любов!

**СВ. ЕВТИМИЙ ТЪРНОВСКИ**

Ето я Планината на моето упование –

виждам дървета и птици, елени и ручеи…

Тук се крием от кърваво робско страдание –

и вглъбено мълчание на Мъдрост ни учи…

Милостива е Странджа. Търновград е заробен.

И е ясно на всички – идва време злокобно:

и размърдва се страшното и във утробите!

…Тук се крием от кърваво робско страдание.

Ъгловати и тъмни пещери ни прикриват.

Робска участ – но в Душите ни

никой не може да хване

на нашето племе извечния Изгрев!

…О, Съдба на окаяни и на светещи Мисли,

Висшемъдрие има и във робската участ!

Сив сокол се извива над върхари – и висва

като знак на Спасение: и това ни се случва –

из горите на Странджа и смъртта си да слисаме…

**ВЛАДИСЛАВ ГРАМАТИК**

Владееш ли Душата си – владееш и Сърцето.

Грамотността ни идва Свише – от Небето.

Родеем се със Рая и с Мъдростта в Безкрая ...

А земните ни страсти по слава и пари

мизерници ни правят – в казана с тях ще врим.

А земните ни страсти с престъпност ни порочват –

тогава зло се върши със варварско безочие…

…И нека не се каем – Кръщелници сме божии:

когато в нас е Господ, по-малко се тревожим.

**СВ. ПАИСИЙ ХИЛЕНДАРСКИ**

Пак ли се срамиш, българско чадо,

да се именуваш БЪЛГАРИН?!

Хитреци иностранци – стари и млади –

скришом те мразят върло,

И ти надуват главата до спукване –

уж са грижовни за тебе.

Лесно се правят лисичи пролуки –

ехидни тунели разклащат и хребет…

Нужда от чуждото имаме колкото

да се надхитряме…

Но идва Болката

адовогрешна и смешно-тъжна –

раните зейват от свои оръжия…

…Съмне се Времето – сами си го мръкваме.

Крием си Семето, с което сме пръкнати…

И се проклинаме със чуждо имане!

**ВАСИЛ ДРУМЕВ**

ВСЕВИШНИЯТ ВСИЧКО ПРЕЦЕНЯ:

активни велможи, пасивни гении;

смирени милостивци, егоисти коварни;

измекяри кротки, гневни господари;

лъжливи младоци, клеветници стари...

Далече е много и много близо –

Росни билки отглежда, в Душата ни влиза:

усмирява нагони, лековито се грижи;

майковинно ни нежи, татковинно ни движи;

еховито ни радва, мълчовито прегръща...

В Небесата ни ражда – в Небесата ни връща:

временно всякакви, вечно все същите –

всеземнопришпорени, всевисшокъщни...

**СВОБОДАТА**

**(Съвременни отвъдни прозрения**

**на Христо БОТЕВ)**

Хайде, братя… СВОБОДАТА

рискова е, но и свята!

 Трудно е да го обгърнеш

Цял Народ – и да го зърнеш…

Обичта желае Слънце

и достойно Зряло Зрънце!

…Божи Изгрев осъзнава

Слънце в Зрънце да дарява.

Труд и Свобода се стига

не с лъжи и със вериги…

Ето – СЛЪНЦЕТО подсеща:

**„Подгответе братска среща!”**

**ЛЮБОВ В ДУША**

**НЕ НОСИШ ЛИ**

**(Отвъдни прозрения на АПОСТОЛА Васил ЛЕВСКИ)**

В Космическото Време всичко има смисъл.

Аз знаех, знаех в него кой къде се вписва.

Съзнанието дреме, щом нямаш кръв разжарена.

И идиотско Его така ще те опари,

Любов в Душа не носиш ли към Майка и Отечество.

Любов в Душа не носиш ли към Майка и Отечество,

Езикът ти в Сърцето не може да засвети –

Вселенски да засвети и да откриеш в себе си

Светилищни завети с Духовносвиша хлебност!

Каквото и да правите в Живота Земен – нека

изгрявате със Нравите да светите в ЧОВЕКА!

**ИВАН ВАЗОВ**

Велики Боже – Всемогъщи Добродетелен Баща –

Аз зная Тайната във Пламъка, избликнал от Свещта:

Зорница от Души духовноизвисени грее в Нея!

О, Господи, във Нея виждам Аз и Твоя Дух да грее –

Вещаеш с тая Светлина между Земята и Небето

БЛАГОВЕЧНОТО ДОВЕРИЕ!

И нека тъй да бъде – за да има Вяра и Надежда,

за да има Милостивост,

Въздишки вечни за да има на ЛЮБОВ дарителна и свята!

…А вихрите, които се извиват над главите ни

със сатанински гриви,

не позволявай да изплашат никненето плододарно, Господи,

от Теб п о с я т о!

**КОНСТАНТИН ВЕЛИЧКОВ**

Който няма Съвест, той не знае и вина какво е.

Във съня си и наяве все повтаря: “Всичкото е мое!”

Ехидно се присмива на бедняка –

ще го стъпче като мравка.

Ледено – сърцето му. Не може на Дете

и на Пчела да се порадва.

И Душата си той мъкне озлобено – като брадва…

Чучур от чешма вековна няма да го спре –

няма и във Мъдрост да се вслуша…

Който е без Съвест, озверено

всеки с вълчи нрав ще изтърбуши!

Огън под петите му гори,

а се прави, че е богоравен.

Вечен иска той да бъде – но отишъл в гроба

даже близките ще го забравят…

**СТОЯН МИХАЙЛОВСКИ**

Словоблудстват безумни политици.

Троянският кон е в кръвта им.

Ококорени хищни птици –

Ястреби!

А ние си траем.

Но Рама, Кришна и Хермес,

Мойсей, Орфей, Питагор

и Платон, и Иисус Христос

Храмно Въздишат!

И от Небесното стреме

алтруистично сияят в Божествен простор!

…Йезуитите земни с йезуитски тормоз

люшкат ни в адски казани.

Още ли можем това да търпим?!

Велможите шетат все оправдани.

Слънце се мръщи – не бива да спим!

…Крещят в Душите ни Голготни рани –

и Огън разжарват...

Ще се спасим!

**КИРИЛ ХРИСТОВ**

Каква прокоба: “…ще дойдат страшни дни...”

И идваха. И пак дойдоха.

Родината продават с хаосни сплетни

измислени държавници-пройдохи,

люлеени от алчност сатани…

Хазарт се движи – заложник е Народът,

разкъсван от лъжи и спекулна изгода.

Икони няма – има иноверци,

скиталчества в безумия излишни.

Торби със вятър тръгват по инерции,

обувки се въртят в окръжност кишава,

въртят се…

Но отвред следи Всевишният!

**ПЕЙО К. ЯВОРОВ**

Предвечните води, всевечните води

елейно ни възнасят с Божествен благодат!

Йоан, наречен Златоуст, Душите ни бразди,

отсява трайни семена...

И аз съм вечно млад!

Копнежия достигам сред Райски Аромат!

Ясмини ме захласват под юлските лъчи,

Въздишките са твои – от Влюбени Очи?!

…Очите, ах, Очите!

Недей – не ме мъчи!

Реката е пред нас – и тиха, и въртопна!

Оттук далеч да бягаме?!

Не! В нея унесно се топваме:

въртопни във Кръвта, в Душите си – тъй топли...

**ЙОРДАН ЙОВКОВ**

Йов ни прошепва: “Бъдете добри, бъдете добри –

ощастливено-добри и когато ви сграбчват страдания.

Вечновисша Духовност отпийте от билково-росни зори –

като Пчели се раздавайте: да ви поканят

ощастливено-отвъдните Сладости!

И в НЕБЕСНИ ПЧЕЛИНИ

Висше-светъл ще бъде Духът ви – и на Божествени Тайни

вечен роднина!”

**ТЕОДОР ТРАЯНОВ**

Тебе имам, Господи Всесилен –

елексирно ни лекуваш за вечни времена.

От всевечни устни думи милни

Дар ни пращаш – Оросена Светлина!

Оросена Светлина звезди далечни

ръсят в медоносни цветове!

Тайните Ти кой ще опознае,

Господи Всесилни –

за да призове със устни милни

Райска Музика да ни възнася

в Тайните Ти Светове?!

…Анемичен е Животът земен –

Ябълката на раздора грее:

 червеят във нея стене,

напастноковарно стене –

мисли си, че е безценен.

…Охлюви и червеи не пущай

 от Безкрайната Вселена!

В нас възкръсвай жалостивомилно,

 Господи Всесилни,

 и със Съкровено Изцеление!

**РАН БОСИЛЕК**

Ран Босилек съм аз – и Оросено Сияя!

А лъчите на Слънцето

ме целуват със звън на Пчели!

Нежнобилково шепна – и напомням за Рая…

Богомилостна Мъдрост от Небето вали!

Оросено Сияя – озвездено и земно.

Светотатствам с Децата ви – да не сте уморени.

И Надежди ви водя – а сте все кръстопътни.

Любовта обожавате – а сте все кръстопътни…

Егоистично живеете – и все по-престъпно.

…Как Космичната Вечност с любвеобилна сърдечност

ще превръщате дарствено във Природа достъпна!

**ДИМЧО ДЕБЕЛЯНОВ**

Дихания на Белоцветни вишни в Бащиния двор!

Дойдох невидим – дишам, дишам, дишам…

Избягах от панелния затвор!

Единствено сред Белоцветни вишни –

в Бащиния двор –

Бог ме разбира. С Чувствата предишни

Единствен Той сред Белоцветни вишни

люлее мои Мисли все Всевисши!

Янтарната люлка на Слънце благонравно

невидимо ме вдига с Мислите предишни…

Отново и отново със Слънце богоравно

въздиша Бог във мене с Белоцветни вишни!

**УЧИТЕЛИТЕ ОТ БУРГАС**

Учители все най-достойни Тук имаме

и в летни ваканции, и в нежните зими…

Но Института учителски вече

някой всевластник вулгарно посече…

…Днес във Бургас ли?!

Елате ни вижте –

пак се гордеем с Достойна Престижност!

Морски Вълни със Сезонова Мъдрост

в Лято и в Зима световно ни „къдрят“…

Може би само Тук всички Деца

светло ни милват с Души на Слънца!

…Все със Душите си в нас Тук се вглеждаме –

тъй все достигаме Светли Победи!

**1982, 2016**